cyanic-selkie/wikianc huggingface dataset:
శుద్ధ్ దేశీ రొమాన్స్
కథ
రఘురామ్ జైపూర్‌లో టూరిస్ట్ గైడ్. అతను పెళ్లి ఊరేగింపులలో క్యాటరర్‌గా ఉండే గోయల్ తో స్నేహం చేస్తాడు. రఘురామ్ తారాని పెళ్లి చేసుకుంటాడు. వాళ్ళు పెళ్లి వాళ్లతో సహా నగరానికి బయలుదేరుతారు. పెళ్లి వాళ్లలో గాయత్రి అనే అమ్మాయి ఉంటుంది. ఆమె ఓపెన్ మైండెడ్, రఘుని బాగా ప్రభావితం చేస్తుంది. అతను ప్రయాణంలోనే గాయత్రితో ప్రేమలో పడతాడు. నగరానికి రాగానే తారని వదిలి గాయత్రితో 'లివ్ ఇన్ పార్టనర్స్' లాగా జీవించడం ప్రారంభిస్తాడు. కొన్ని రోజుల తరువాత, రఘు గాయత్రిని వివాహం చేసుకోవాలని నిర్ణయించుకుంటాడు. గాయత్రి అతన్ని వదిలి పారిపోతుంది. కొన్ని రోజుల తర్వాత, రఘు విచిత్రమైన పరిస్థితుల్లో తారను మరోసారి కలుస్తాడు. ఆ తరువాత ఎం జరుగుతుంది అన్నది మిగతా కథ.
బొజ్జి రాజారాం
బొజ్జి రాజారాం భారతీయ సాంకేతిక నిపుణుడు. కొంకణ్ రైల్వే మేనేజింగ్ డైరెక్టర్. వేలాడే రైలు స్కైబస్ రూపకర్తగా ప్రసిద్ధుడు.
1945 ఫిబ్రవరి 1 న విశాఖపట్నం జిల్లా యలమంచిలిలో జన్మించిన రాజారాం, విజయవాడ లయోలా కాలేజీలో ఇంటర్మీడియెట్ చదివాడు. ఆ తరువాత వాల్తేరులోని ఇంజినీరింగ్ కాలేజీలో బీటెక్ ఫస్ట్ ర్యాంక్‌తో పాసయ్యాడు. ఐఐటీ ఖరగ్‌పూర్‌లో ఎంటెక్ చేసిన తరువాత అక్కడే డాక్టరేటు కూడా పూర్తి చేశాడు. 1970లో రైల్వేశాఖలో చేరిన రాజారాం 2005 వరకూ వివిధ హోదాల్లో పనిచేశాడు. 1990లో ప్రారంభమైన ప్రతిష్ఠాత్మక కొంకణ్ రైల్వే ప్రాజెక్టులో చీఫ్ ఇంజినీర్‌గా పనిచేశాడు. అత్యంత దుర్గమమైన కొంకణ్ రైల్వే ప్రాజెక్టు సాకారమవడం వెనుక రాజారాం కృషి ఎంతో ఉంది. 1998లో కొంకణ్ రైల్వేస్ మేనేజింగ్ డెరైక్టర్‌గా పదవీ విరమణ చేశాడు.
రాజారాం ప్రపంచబ్యాంకు నిధులతో చేపట్టిన అనేక ప్రాజెక్టులను పర్యవేక్షించిన ఈయన నిధుల నిర్వహణకు సంబంధించి ఆ బ్యాంకు ప్రశంసలు అందుకున్నారు. రైలు ప్రమాదాల నివారణకు రాజారాం రూపొందించిన యాంటీ కొల్లిషన్ డివైజ్‌కు ప్రపంచస్థాయి గుర్తింపు లభించింది. కొంకణ్ రైల్వేలో ఉండగా ఆయన చేసిన పరిశోధనలకు 17 పేటెంట్లు లభించగా, గురుత్వశక్తితో రవాణా, విద్యుదుత్పత్తి సాధించే విధానం గ్రావిటీ పవర్‌హౌస్ టెక్నాలజీకి అమెరికా పేటెంట్ దక్కింది.
టాటా, బీఈఎంఎల్, ఎస్సార్, గ్రాసిమ్, బజాజ్ ఎలక్ట్రికల్స్ వంటి 34 పారిశ్రామిక సంస్థల సహకారంతో రూపొందిన ప్రయోగాత్మక వేలాడే రైలు స్కైబస్ పెలైట్ ప్రాజెక్టు రాజరాం కృషి ఫలితమే. ఈ లైను మొట్టమొదటగా గోవాలో నిర్మించారు.
మూలాలు
వర్గం:1945 జననాలు వర్గం:సాంకేతిక నిపుణులు వర్గం:జీవిస్తున్న ప్రజలు వర్గం:తెలుగువారిలో సాంకేతిక నిపుణులు వర్గం:విశాఖపట్నం జిల్లా ఇంజనీర్లు
ఖగోళం
right|thumb|200px|తక్కువ వ్యాసంతో భూకేంద్రంగా ఖగోళం, దానిలో తిరిగుతున్న భూమి. తెలుపువి చుక్కలు, ఎరుపు సూర్యుని మార్గం. ఖగోళశాస్త్రంలో, నావికాశాస్త్రంలో, ఖగోళం ఒక నిరాటంకర వ్యాసార్థం గల, భూగోళంతో ఏకకేంద్రం కలిగియున్న ఊహాత్మక గోళం. ఓ పరిశీలకుని ఆకాశంలో ఉన్న వస్తువులన్నిటినీ ఖగోళ లోపల ఉపరితలంపై ఒక అర్థగోళ ఆకార తెరపై ముద్రించినట్లు భావించవచ్చు. ఖగోళం స్థాన ఖగోళశాస్త్రంలో ఒక ఆచరణాత్మక సాధనం. దూరాలు తెలియనప్పుడు, అనవసరమైనప్పుడు, పరిశీలకులకు ఆకాశంలో వస్తువుల స్థానాలను గుర్తుపెట్టేటందుకు సహకరిస్తుంది.
పరిచయం
ఖగోళ వస్తువులు బహుమూల దూరాలలో ఉండడంవలన, ఆకాశంలో సాధారణం పరిశీలనతో వాస్తవ దూరాల సమాచారం లభించడం కష్టం. అన్ని వస్తువులు ఒక అంతులేని వ్యాసార్థంగల ఒక గోళంలో, సమాన దూరంలో ఉన్నాయని అనుకోవచ్చు. భూమి సాపేక్షంగా ఉంటే, ఇది తూర్పు నుండి పడమర వైపు, తలపై నుండి కాలి క్రింది వైపు తిరుగుతుంది. స్థాన ఖగోళశాస్త్ర అవసరాల కొరకు, దిక్కులు కాకుండా ఏది నిలిచివుందో ఏది తిరుగుతుందో తేడా లేదు. ఖగోళ వ్యాసార్థము అనంతము. అంటే ఏ స్థానం చూసిన దానిని కేంద్రంగా భావించవచ్చు.
అంతులేని విశ్వములో వివిధ ఖగోళ వస్తువుల స్థానాన్ని గుర్తించడానికి, దూరాల కొలమానం జరపడానికి ఖగోళపు నిరూపక వ్యవస్థ చట్రాలు వాడుకలో ఉన్నాయి. దీనికి భూమి కేంద్రంగా ఉండగా; భూమధ్య రేఖ, భూభ్రమణ కక్ష్య సూచన పంక్తులుగా వ్యవహరించబడుతున్నాయి.
వర్గం:ఖగోళ భౌతిక శాస్త్రం
ఫోకస్
ఫోకస్ 2022లో తెలుగులో రూపొందుతున్న సస్పెన్స్ థ్రిల్లర్ మర్డర్ మిస్టరీ సినిమా. స్కైరా క్రియేషన్స్ సమర్పణలో రిలాక్స్ మూవీ మేకర్స్ బ్యానర్‌పై నిర్మించిన ఈ సినిమాకు జి. సూర్య తేజ దర్శకతవం వహించాడు. విజ‌య్ శంక‌ర్, అషూ రెడ్డి, సుహాసిని మ‌ణిర‌త్నం, భానుచందర్ ప్ర‌ధాన పాత్ర‌ల‌లో నటించిన ఈ సినిమా 2022 అక్టోబర్ 28న విడుదలైంది.
చిత్ర నిర్మాణం
ఫోకస్ సినిమా టైటిల్ ను 2021 డిసెంబర్ 6న క‌న్ఫ‌ర్మ్ చేసి, సుహాసిని స్పెషల్ లుక్ పోస్టర్‌ను సినీ రచయిత విజయేంద్ర ప్రసాద్ 2022 ఫిబ్రవరి 24న విడుదల చేశాడు.
మూలాలు
వర్గం:2022 తెలుగు సినిమాలు వర్గం:సుహాసిని నటించిన చిత్రాలు
ఓదెల మల్లన్న దేవాలయం
ఓదెల మల్లన్న దేవాలయం తెలంగాణ రాష్ట్రం, పెద్దపల్లి జిల్లా, ఓదెల గ్రామంలో ఉన్న దేవాలయం. తెలంగాణాలో ప్రసిద్ధిగాంచిన శైవక్షేత్రాల్లో ఒకటైన ఈ దేవాలయం పెద్దపల్లి జిల్లాలోనే అతి పురాతనమైన ఆలయం. ఈ ఆలయ నిర్మాణక్రమం, స్తంభ వర్ణ శిలల శిల్పాల ఆధారంగా చాళుక్యుల కాలంలోనే నిర్మింపబడి, సా.శ.1300 మధ్యకాలంలో కాకతీయుల కాలంలో పునర్నిర్మింపబడింది.
చరిత్ర
ఈ దేవాలయంలోని శివలింగానికి పంకజ మహాముని తపస్సు చేశాడనీ, అర్ధరాత్రి సమయాల్లో ఋషులు కూడా శివలింగానికి పూజలు చేసేవారట. కాలక్రమేణ శివలింగంపై పుట్ట పెరిగి అడవిగా మారిన ఆ ప్రాంతాన్ని చింతకుంటు ఓదెలు అను రైతు వ్యవసాయం చేస్తూ పుట్టను చెదరగొట్టగా నాగలి కర్రు తగిలి శివలింగం బయల్పడిందని, నాగలి తాకిన గాయం ఇప్పటికీ శివలింగంపై ఉన్నట్లుగా చెబుతారు. శ్రీబ్రమరాంభ సమేత మల్లన్న ఆలయంలో ఉత్తర దిశగా వీరభద్ర స్వామి ఆలయం, ఖండేశ్వరస్వామి, మేడుదులదేవి, కేతమ్మల విగ్రహాలున్నాయి. రైతు ఓదెలు పేరుతో ఈ ఓదేలు గ్రామం వెలిసింది.
జాతర
ప్రతి ఏడాది ఉగాది రోజున మొదలయ్యే జాతర, జూలై నెలలో జరిగే పెద్దపట్నం, అగ్రిగుండం బ్రహ్మోత్సవాలతో ముగుస్తుంది. మహాశివరాత్రికి మూడురోజులపాటు కల్యాణోత్సవాలు, స్వామివారి ఊరేగింపు ఉంటాయి. ఉదయం నుంచే సామూహిక రుద్రాభిషేకం, రథోత్సవం, లింగోద్భవ కాలంలో మహాన్యాసపూర్వక ఏకాదశ రుద్రాభిషేకం, మహాహారతి, మంత్రపుష్పము కార్యక్రమాలు నిర్వహిస్తారు.
మూలాలు
వర్గం:తెలంగాణ పుణ్యక్షేత్రాలు వర్గం:తెలంగాణ పర్యాటక ప్రదేశాలు వర్గం:తెలంగాణ దేవాలయాలు వర్గం:దేవాలయాలు వర్గం:శివాలయాలు
ఇంజనీరింగ్
thumb|250px|[[పారిశ్రామిక విప్రవం|పారిశ్రామిక విప్లవానికి చోదకునిగా పనిచేసిన జేమ్స్ వాట్ ఆవిరియంత్రం. స్పెయిన్ లోని మాడ్రిడ్ లోని ETSIIM భవనంలో ప్రదర్శనకు ఉంచబడింది.]] ఇంజనీరింగ్ (Engineering) అనగా శాస్త్ర, సాంకేతిక పరిజ్ఞానాన్ని నిజజీవితంలో అవసరమైన నిర్మాణాలను, వ్యవస్థలను, యంత్రాలను, వస్తువులను, పదార్థాలను తయారు చేయడానికి ఉపయోగించే ఒక అధ్యయన శాస్త్రం. ఇంజనీరింగ్ అనే పదం ఆంగ్లంలో ఇంజన్ (Engine) నుంచి వచ్చింది. ఇంజనీరింగ్ కు సమానమైన తెలుగు పదం "అభియాంత్రికత". ఇంజన్ అంటే యంత్రం. ఇంజనీరింగ్ రంగంలో ప్రవేశం ఉన్న వ్యక్తిని ఇంజనీర్ (Engineer) (అభియాంత్రికుడు) అంటారు.
ఆధునిక సమాజం ఇంజనీరింగ్ ఫలాలైన అనేక వస్తువులను దైనందిన జీవితంలో ఉపయోగిస్తున్నది. వంతెనలు, భవనాలు, వాహనాలు, కంప్యూటర్లు మొదలైనవన్నీ ఇంజనీరింగ్ అద్భుతాలే. ఈ రంగం చాలా విశాలమైనది.
చరిత్ర
ఇంజనీరింగ్ అనే భావన పురాతన కాలం నుంచీ అమల్లో ఉంది. మన ప్రాచీనులు తయారు చేసిన చక్రము, పుల్లీ, లివరు మొదలై, భవనాలు, గృహొపకరణాలు, రోడ్లు, రైళ్లు, అంతరిక్షనౌకల వరకు ఇంజనీరింగ్ వినియోగము విస్తరించింది.
ప్రాచీన యుగం
ప్రపంచ ప్రాచీన వింతలుగా పేర్కొన్న పిరమిడ్లు, వేలాడ ఉద్యానవనాలు, ఫారోస్ లైట్ హౌస్, డయానా దేవాలయం అప్పటి ఇంజనీరింగ్ విద్యకు తార్కాణాలు
పునరుజ్జీవన యుగం
ప్రపంచ నవీన వింతలులో తాజ్ మహల్, చైనా గొప్ప గోడ, మాక్జిమస్ సర్కస్, బాసిలికా చర్చి, పీసా వాలుతున్న గోపురం మొదలైనవి ఈ యుగపు ఇంజనీరింగ్ నిపుణతకు తార్కాణాలు.
ఆధునిక యుగం
1698 లో ఆవిరి యంత్రం ఆవిష్కరణతో పారిశ్రామిక విప్లవానికి పునాదులు పడ్డాయి.దీనితో మెకానికల్ ఇంజనీరింగ్ అభివృద్ధి చెందింది, ఆ తరువాత అవసరమైన రసాయనాలకోసం, కెమికల్ ఇంజనీరింగ్, ఖనిజాలకోసం మెటలర్జికల్ ఇంజినీరింగ్ ప్రత్యేకతలు ఏర్పడ్డాయి. అలాగే 1800 నాటి ఎలెక్ట్రిసిటీ పరిశోధనలతో ఎలెక్ట్రకల్ ఇంజనీరింగ్, జేమ్స్ మాక్స్వెల్, హెయినరిచ్ హెర్ట్జ్ పరిశోధనలతో ఎలెక్ట్రానిక్స్, సర్ జార్జికేలీ పరిశోధనలతో, ఏరోస్పేస్ ఇంజనీరింగ్ ప్రత్యేకంగా రూపొందాయి. ఇటీవలి ఎలెక్ట్రానిక్స్ పరిశోధనలు కంప్యూటర్ ఇంజనీరింగ్, సమాచార, సంచార ( communication) సాంకేతిక రంగాలు ఏర్పడ్డాయి.
విద్య
విద్య ఐటిఐ, పాలిటెక్నిక్, ఉన్నత విద్య స్థాయిలలో అందుబాటులో ఉంది. 21 శతాబ్దంలో ఇంజనీరింగ్ లో ఉన్నత విద్య (డిగ్రీ) సామాన్య వృత్తి విద్యగా మారింది. అత్యధిక విద్యార్థులు చదువుతున్నారు.
ఉన్నత విద్య
right|thumb| [[నేషనల్‌ ఇన్‌స్టిట్యూట్‌ ఆఫ్‌ టెక్నాలజీ, వరంగల్]] ఉన్నత విద్య నాలుగు సంవత్సరాల విద్య. ప్రవేశాలు పోటీ పరీక్షల (ఎమ్సెట్) ద్వారా నిర్వహిస్తారు.మొదటి సంవత్సరంలో ఇంజనీరింగ్ గణితం, భౌతిక శాస్త్రం, రసాయన శాస్త్రం, ఇంగ్లీషు, ఇంజనీరింగ్ డ్రాయింగ్, కంప్యూటర్ ప్రోగ్రామింగ్, వర్క్ షాప్ లాంటి విషయాలుంటాయి. రెండవ సంవత్సరంలో ప్రధాన అంశంలో మూల కోర్సులతో పాటు అంతర శాఖా విషయాలు వుంటాయి. ఉదా: మెకానికల్ విద్యార్థికి మూల ఎలెక్ట్రికల్ అంశాలు, సివిల్ వారికి మూల మెకానికల్ అంశాలు. మూడో సంవత్సరంలో విషయంలో కీలకమైన అంశాలుంటాయి. నాలుగో సంవత్సరంలో ఐచ్ఛికాంశాలతో పాటు, ఒక సమస్యపై పథకం (Project) పని ఇద్దరు లేక ముగ్గురు సహచరులతో కలిసి చేయాలి. మధ్యలోని వేసవి సెలవులలో సమీప పరిశ్రమలలో శిక్షణ తీసుకొనే అవకాశాలుంటాయి.
ఉపాధి
చదువు చివరి సంవత్సరంలో ఉద్యోగ అవకాశాలుంటాయి. ప్రముఖ విద్యాలయాల్లో సంస్థలు ప్రాంగణానికే వచ్చి విద్యార్థులకి ప్రవేశ పరీక్షలు, ఇంటర్వ్యూల ద్వారా ఉద్యోగాలకి ఎంపిక చేస్తారు. ప్రభుత్వ, ప్రైవేట్, ఇతర సంస్థలకు ఇంజనీరింగ్ నిపుణుల అవసరం ఎంతో ఉంది. ఇంజనీరింగ్ సర్వీస్ కమిషన్, సమాచార సాంకేతికలో సంస్థలు ఉద్యోగావకాశాల రోజులను నిర్వహిస్తారు. విద్యార్థలకు తోడ్పడే వెబ్ గవాక్షాలున్నాయి.
విభాగాలు
సివిల్, మెకానికల్, ఎలక్ట్రికల్ కోర్సులు మూల కోర్సులు. తరువాత ఇతర కోర్సులు రూపొందాయి. ఇంకా మరెన్నో రకాల విషయాలతో కొత్త పాఠ్యాంశాలలో ఇంజనీరింగ్ విభాగాలు రూపొందుతున్నాయి. ఉదా: ఇన్ఫర్మేషన్ సైన్స్, బయోటెక్నాలజీ.
వృత్తి సంఘాలు
దేశీయ, అంతర్జాతీయ వృత్తి సంఘాలు  సభలు, పత్రికల ద్వారా ఇంజనీర్లలో వృత్తి నైపుణ్యాన్ని మెరుగుపరచుటకు కృషిచేస్తాయి.
బయటి లింకులు
వర్గం:సాంకేతిక విజ్ఞానం వర్గం:ఇంజనీరింగ్
కోలార్ శాసనసభ నియోజకవర్గం
కోలార్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం కోలారు జిల్లా, కోలార్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
బొమ్మలకొలువు
alt=బొమ్మల కొలువు - శ్రీ కృష్ణ లీలలు థీమ్|thumb|బొమ్మల కొలువు - శ్రీ కృష్ణ లీలలు థీమ్ సర్వసాధారణంగా పిల్లల ఆనందం, ఉత్సాహాల కోసం తీర్చిదిద్దే దీనినే దసరా బొమ్మల కొలువు అని కూడా అంటారు. దసరా నవరాత్రులలో పది రోజులు (9 రాత్రులు) ఈ సరదా బొమ్మలకొలువు పండగ జరుపుకుంటారు. దుర్గాదేవి రాక్షస విజయానికి గుర్తుగా ఈ పండగ జరుగుతుంది. దీని అలంకరణకు తొమ్మిది మెట్లుంటాయి. వారి కళాదృష్టి, ఆర్థిక స్తోమత, సౌకర్యాలను బట్టి వాళ్ళు ఈ మెట్లపై రకరకాల బొమ్మలను అమరుస్తారు.
అలంకరణ
పై మెట్లపై దేవుళ్ళ బొమ్మలను ఉంచుతారు. అమ్మవారి బొమ్మలు కూడా వుంచే ఈచోటుని సత్వగుణానికి ప్రతీకగా నిర్వచిస్తారు. కింద వున్న మెట్లు పై ప్రాపంచిక జీవితానికి సంబంధించిన బొమ్మలు వుంచుతారు. అవి తామస గుణాన్ని ప్రతిబింబిస్తాయని అంటారు. మధ్యభాగములో క్షత్రియధర్మాన్ని తెలుపుతూ ఉండే రాజు, రాణి, యుద్ధవీరుల వంటి బొమ్మల నుంచుతారు. ఇక అన్నిటికన్నా పై మెట్టు మీదవుంచే కలశం దేవీ కరుణకు సూచనగా బావిస్తారు. ఈ మూడు గుణాలను అధిగమించిన వారికి దేవీ కటాక్షము లభ్యమవుతుందని అంటారు. ఇదీ బొమ్మలకొలువు తత్వము. మెట్ల పై తెల్లని వస్త్రము పరచి ఆ పై బొమ్మలను అమర్చుతారు.
విశేషాలు
దీప ధూప నైవేద్యాలతో ప్రతిరోజూ లలితా సహస్రనామాలు, లక్ష్మీ అష్టోత్తరం చదివి పూజలు చేస్తారు. రోజూ ఒక కన్యకి (చిన్నఅమ్మాయి), ఒక సువాసినికి భొజనము పెట్టి తాంబూలం, అలంకరణ వస్తువులు, బట్టలు ఇస్తారు. ఇలా దసరా తొమ్మిది రోజులు చేస్తారు. ప్రతి రోజూ సాయంత్రము పేరంటానికి ముత్తైదువులను, పిల్లలను పిలిచి, అందరికీ పసుపు - కుంకుమ, తాంబూలము, దక్షిణ ఇస్తే తమకు అష్టైశ్వర్యాలు సిద్ధిస్తాయని, అమ్మవారి అనుగ్రహం కలుగుతుందని నమ్ముతారు. ఆ సమయములో మగువలంతా ఇచ్చుపుచ్చుకొనే కుంకుమ ఇల్లాలి సౌభాగ్యానికి చిహ్నము. అష్టగంధము, పసుపు ఆరోగ్యానికి చిహ్నాలు. మహిషాసురుణ్ణి చంపేందుకు దేవి కొంతకాలము సూది మొన మీద తపస్సు చేసిందంటారు. అందుకని బొమ్మల కొలువున్నన్ని రోజులు సూదిలో దారము పెట్టి ఏపని చెయ్యరు. ఈ బొమ్మలకొలువు ప్రతి సంవత్సరము చేస్తారు. కొన్ని ప్రాంతాలలో సంక్రాంతికి బొమ్మల కొలువు పెడతారు. బొమ్మలు అమర్చే పద్ధతి మాత్రం ఇదే. బొమ్మల కొలువు పెట్టడం మొదలు పెట్టాక సంవత్సరానికో మెట్టు చొప్పున తొమ్మిది మెట్ల వరకు పెంచుతూ వెళతారు. ప్రతీ సంవత్సరము తప్పనిసరిగా ఓ క్రొత్త బొమ్మ కొనడం సంప్రదాయం. ప్రస్తుతం ప్లాస్టిక్ బొమ్మలు, బార్బీలు చోటు చేసుకున్నాయి కానీ ఒకప్పుడు మట్టి బొమ్మలు, పింగాణీ బొమ్మలు మాత్రమే ఉండేవి. thumb|అమ్మకానికి సిద్ధంగా ఉన్న బొమ్మలు
సాధారణంగా అలంకరించే బొమ్మలు
వర్గం:హిందూ సాంప్రదాయాలు
సత్యన్
సత్యన్ శివకుమార్ (జననం 11 జూన్ 1975) భారతదేశానికి చెందిన సినిమా నటుడు, సత్యన్‌గా సినీరంగంలో గుర్తింపు తెచ్చుకున్నాడు. ఆయన నిర్మాత మాదంపాటి శివకుమార్ కుమారుడు. సత్యన్ పూవుం 1988లో పుయలుమ్ సినిమాలో జూనియర్ ఆర్టిస్ట్‌గా, 2000లో ఇళయవన్‌ సినిమాతో కథానాయకుడిగా అరంగేట్రం చేసి అ తరువాత 60కి పైగా తమిళ సినిమాల్లో సహాయక, హాస్య పాత్రలలో నటించాడు.
బయటి లింకులు
వర్గం:1975 జననాలు వర్గం:తమిళ సినిమా నటులు
ఒక బానిస ఆత్మకథ
ఒక బానిస ఆత్మకథ ముక్తవరం పార్థసారథి రచించిన అనువాద పుస్తకం. ఈ పుస్తకాన్ని ఆంగ్లంలో ఫ్రెడరిక్ డగ్లస్ రచించారు.
విశేషాలు
సుమారు 190 ఏళ్ళ క్రితం పుట్టిన ఒక బానిస ఆత్మకథ ఇది. అతని పేరు ఫ్రెడరిక్‌ డగ్లస్‌. ఆయన తన ఆత్మకథలో తాను బానిసగా బతికిన రోజుల్ని కళ్ళకు కట్టినట్లు చిత్రించాడు. మేరీల్యాండ్‌ నుంచి న్యూయార్కుకి ఎలా పారిపోయి వచ్చిందీ వివరించడు. అమెరికాలో బానిసత్వాన్ని నిషేధించాలనే ఉద్యమానికి ఆయన క్రమంగా గొప్ప నాయకుడయ్యాడు. ఆయన ఒక వక్తగా, రచయితగా, నాయకునిగా, మేధావిగా ఎలా రూపొందిందీ మనకు ఈ పుస్తకం తెలియజేస్తుంది. దళితుల మేథాశక్తి గురించి చులకన భావం ఉన్నవారికి అంబేద్కర్‌ జీవితం ఎలా సమాధానం చెప్పిందో, నల్ల బానిసల జ్ఞానం గురించి ఎగతాళి చేసిన బానిస యజమానుల కూతలకు డగ్లస్‌ జీవితం అటువంటి తిరుగులేని జవాబు ఇచ్చింది.
ఇతర లింకులు
వర్గం:అనువాద గ్రంథాలు
పౌర్ణమి (అయోమయ నివృత్తి)
పౌర్ణమి అనగా శుక్ల పక్షంలో చంద్రుడు నిండుగా ఉండే రోజు.
పౌర్ణమి అన్న పేరు ఈ క్రింది వాటిని కూడా సూచిస్తుంది:
ప్రోటోజోవా
ప్రోటోజోవా (Protozoa ; from the Greek words proto, meaning "first", and zoa, meaning "animals") జీవ శాస్త్రంలోని ఒక జీవుల విభాగం (eukaryotes), ఇవి చలనాన్ని కలిగివుంటాయి. ఫాన్ సీబాల్డ్ శాస్త్రవేత్త (1845) ప్రోటోజోవన్ల కణరహిత లేక ఏకకణనిర్మాణమును గుర్తించి ఆ జీవులకు ప్రోటోజోవా అనే పేరు పెట్టాడు.
వ్యాధులు
కొన్ని ప్రోటోజోవా జీవులు వ్యాధుల్ని కలుగజేస్తాయి. వానిలో కొన్ని ఉదాహరణలు:
మూలాలు
వర్గం:జీవ శాస్త్రము
గొల్లగూడెం (కంకిపాడు)
గొల్లగూడెం, కృష్ణా జిల్లా కంకిపాడు మండలానికి చెందిన రెవెన్యూయేతర గ్రామం. సముద్రమట్టానికి 24 మీ.ఎత్తు లో ఉంది. ఈ గ్రామం విజయవాడకు 20 కి.మీ. దూరంలో ఉంది. దగ్గరలోని పట్టణం కంకిపాడు.
సమీప గ్రామాలు
ఈ గ్రామానికి సమీపంలో పునాదిపాడు, కోలవెన్ను, కంకిపాడు, గోసాల, ఉప్పలూరు, గ్రామాలు ఉన్నాయి.
గ్రామానికి రవాణా సౌకర్యాలు
ఈ గ్రామానికి రావాలంటే విజయవాడ - బందరు రోడ్డులో 211 నం. బస్సు ఎక్కాలి.రైల్వేస్టేషన్: విజయవాడ 21 కి.మీ
గ్రామంలో విద్యా సౌకర్యాలు
మండల పరిషత్తు ప్రాథమికోన్నత పాఠశాల:- ఈ పాఠశాలలో 130 మంది విద్యార్థులు విద్యనభ్యసించుచున్నారు. గత సంవత్సరం, ప్రభుత్వం ఈ పాట్ఘశాలలో 8వ తరగతికి అనుమతిని ఇచ్చినది. సర్వశిక్ష అభియాన్ నిధులు మరియూ దాతల సహకారంతో ఈ పాఠశాలకు పలు వసతులు సమకూరుచున్నవి. []
ఆర్.సి.ఎం.పాఠశాల.
గ్రామ పంచాయతీ
ఈ గ్రామానికి 2013 జూలైలో జరిగిన ఎన్నికలలో దాసరి వాణి సర్పంచిగా ఎన్నికైంది. [1]
గ్రామంలో ప్రధాన పంటలు
వరి, అపరాలు, కాయగూరలు
గ్రామంలో ప్రధాన వృత్తులు
ఈ గ్రామ ఆర్థిక వ్యవస్థ వ్యవసాయాధారమైనది. కానీ విద్యావంతులైన వారు ఎక్కువమంది వుండటం వలన రాను రాను ఇది మారుతున్నది.
వెలుపలి లింకులు
[1] ఈనాడు విజయవాడ/పెనమలూరు; 2013, ఆగష్టు-11; 2వపేజీ.
స్క్రీన్ ప్లే
శైలి, ఫార్మాట్
సాధారణంగా స్క్రీన్ ప్లేలో ఒక పేజీ చిత్రీకరణలో ఒక నిమిషంగా ఉండేలా రూపొందిస్తారు.
వర్గం:సినిమా
పౌర్ణమి (సినిమా)
పౌర్ణమి ప్రభుదేవా దర్శకత్వంలో 2006లో విడుదలైన నృత్య ప్రధానమైన సినిమా. ఇందులో ప్రభాస్, త్రిష, చార్మి ప్రధాన పాత్రలు పోషించగా, ఇతర ముఖ్య పాత్రల్లో సింధు తులాని, రాహుల్ దేవ్, చంద్రమోహన్, ముఖేష్ రుషి, తనికెళ్ళ భరణి, కోట శ్రీనివాస రావు, మంజుభార్గవి తదితరులు నటించారు. ఎం. ఎస్. రాజు నిర్మించిన ఈ చిత్రానికి దేవి శ్రీ ప్రసాద్ సంగీతాన్నందించాడు.
మూలాలు
వర్గం:తెలుగు ప్రేమకథ చిత్రాలు వర్గం:ఎం.ఎస్.రాజు నిర్మించిన చిత్రాలు వర్గం:ప్రభుదేవా నటించిన చిత్రాలు వర్గం:దేవిశ్రీ ప్రసాద్ సంగీతం అందించిన చిత్రాలు వర్గం:త్రిష నటించిన చిత్రాలు వర్గం:సునీల్ నటించిన చిత్రాలు వర్గం:చంద్రమోహన్ నటించిన సినిమాలు వర్గం:కోట శ్రీనివాసరావు నటించిన సినిమాలు వర్గం:తనికెళ్ళ భరణి చిత్రాలు వర్గం:మల్లికార్జునరావు నటించిన చిత్రాలు వర్గం:పరుచూరి బ్రదర్స్ సినిమాలు వర్గం:గీత నటించిన సినిమాలు
అహిషోర్ సాల్మన్
అహిషోర్‌ సాల్మన్‌ భారతదేశానికి చెందిన సినీ రచయిత, దర్శకుడు. ఆయన కర్నూలులో బి.కామ్ పూర్తి చేసిన అనంతరం, పూణే లోని ఇంటర్నేషనల్ స్కూల్ అఫ్ బిజినెస్ అండ్ మీడియా నుండి మాస్ కమ్యూనికేషన్ కోర్స్ పూర్తి చేశాడు.
సినీ ప్రస్థానం
అహిషోర్‌ సాల్మన్‌ హిందీ చిత్రాలు 'పాప్', 'రోగ్' లకు సహాయ దర్శకుడుగా పనిచేశాడు. 'డర్నా జరూరీ హై' చిత్రానికి ముఖ్య సహాయ దర్శకుడుగా పనిచేశాడు. అహిషోర్‌ సాల్మన్‌ 2013లో "జాన్ డే" హిందీ చిత్రానికి తొలిసారి దర్శకత్వం వహించాడు. ఆయన 2016లో తెలుగులో వచ్చిన ‘ఊపిరి’ చిత్రానికి సహ రచయితగా, 2019 లో వచ్చిన "మహర్షి" సినిమాకు రచయితగా పనిచేశాడు. నాగార్జున హీరోగా 2021లో వచ్చిన ‘వైల్డ్‌ డాగ్‌’ చిత్రానికి దర్శకత్వం వహించాడు.
మూలాలు
వర్గం:1979 జననాలు వర్గం:తెలుగు సినిమా దర్శకులు వర్గం:తెలుగు సినిమా రచయితలు వర్గం:కర్నూలు జిల్లా వ్యక్తులు వర్గం:కర్నూలు జిల్లా సినిమా దర్శకులు వర్గం:కర్నూలు జిల్లా సినిమా రచయితలు
లక్ష్మీ నారాయణ హిందూ దేవాలయం (బ్రాడ్‌ఫోర్డ్)
కుడి|thumb|250x250px| బ్రాడ్‌ఫోర్డ్ లక్ష్మీ నారాయణ హిందూ దేవాలయం లక్ష్మీ నారాయణ హిందూ దేవాలయం ఉత్తర ఇంగ్లాండ్‌ లోని బ్రాడ్‌ఫోర్డ్‌లో ఉన్న అతిపెద్ద హిందూ దేవాలయం. స్థానిక యార్క్‌షైర్ వాస్తుశిల్పులు ఈ దేవాలయాన్ని రూపొందించారు. దేవాలయం యార్క్‌షైర్ రాతితో నిర్మించబడింది.
సంస్థ ఏర్పాటు
హిందూ సమాజ ప్రయోజనాలను కాపాడేందుకు ఒక సంస్థను స్థాపించడానికి కెకె మిట్టల్, సక్సేనా, జగదీష్ చావ్లా, పిఎన్ చావ్లా, పోప్లీ, భోలా, బల్వంత్ రాయ్ శారదా, పండిట్ హరి క్రిషన్ శర్మ, రామ్ పియరీ శర్మ, డిఎన్ ప్రభాకర్, తీరత్ రామ్ శర్మ, సోహన్ లాల్ ధరి, రాజ్ పాల్ ధరణి తదితరులు కలిసి 1968లో బ్రాడ్‌ఫోర్డ్ హిందూ కల్చరల్ సొసైటీని ఏర్పాటు చేశారు. జగదీష్ చావ్లా ఈ సొసైటీకి తొలి అధ్యక్షుడిగా ఎన్నికైయ్యాడు. దేవాలయ నిర్మాణంకోసం అనువైన స్థలానికి ప్రయత్నం చేశారు. అయితే తొలి ప్రయత్నంగా బ్రాడ్‌ఫోర్డ్ 7లో ఒక ఇంటిని కొనుగోలు చేసి టెర్రేస్డ్ హౌస్‌లో దేవాలయాన్ని ఏర్పాటు చేసింది.
నిర్మాణం
ఆ తరువాత 1973 జూలైలో, బ్రాడ్‌ఫోర్డ్ హిందూ కల్చర్ సొసైటీ నుండి ఒక స్థలాన్ని కొనుగోలు చేసి, దేవాలయాన్ని స్థాపించారు. 1974 ఆగస్టు 3న బ్రాడ్‌ఫోర్డ్ చుట్టూ దేవతల ఊరేగింపు నిర్వహించి, మూర్తి స్థాపన జరిగింది. బ్రాడ్‌ఫోర్డ్ నగరంలో మొదటి హిందూ దేవాలయమిది. ఆధునిక డిజైన్, సమకాలీన యార్క్‌షైర్ శైలీలో భాగంగా హిందువుల సాంప్రదాయాన్ని ప్రతిబింబిస్తుంది. ఈ దేవాలయంలో లక్ష్మీ నారాయణతోపాటు ఇతర ప్రధాన దేవతామూర్తుల విగ్రహాలు కూడా ఉన్నాయి.
కొత్త దేవాలయం
బ్రాడ్‌ఫోర్డ్, చుట్టుపక్కల ప్రాంతాలలో హిందువుల సంఖ్య పెరుగుతుండడంతో వారి అధ్యాత్మిక అవసరాలను తీర్చడానికి ఒక కొత్త ఆలయాన్ని నిర్మించడానికి ఏ.పి. ధరణి అధ్యక్షతన బిల్డింగ్ కమిటీని ఏర్పాటు చేయబడింది. రాజీవ్ దేవీది, పుష్పా ప్రభాకర్, సరోజ్ జోషి, బల్దేవ్ క్రిషన్ భరద్వాజ్, సుభాష్ ధరణి, నీలం దేవేర్ కమిటీలోని ఇతర సభ్యులుగా ఉన్నారు. కొత్త దేవాలయం ప్రాజెక్ట్ బిల్డింగ్ కమిటీకి కో-ఆర్డినేటర్‌లుగా కమల్ జిత్ శర్మ, అశోక్ నాయర్ నియమితులయ్యారు.
2006 మే 14న శంకుస్థాపన కార్యక్రమం జరిగింది. ఈ దేవాలయాన్ని నిర్మించడానికి బ్రెన్‌విల్లే నిర్మాణ సంస్థకు £2.7 మిలియన్ల కాంట్రాక్ట్‌ను అందించారు. ధర్మరత్న హెచ్‌హెచ్ స్వామి శ్రీ గోపాల్ శరణ్ దేవాచారయ జీ మహారాజ్‌ 2007 మే 5న మొదటిసారిగా దేవాలయాన్ని సందర్శించాడు. ప్రధాన దేవుడిగా శ్రీ లక్ష్మీ నారాయణుని ప్రతిష్టించాలని, దేవాలయానికి శ్రీ లక్ష్మీ నారాయణ దేవాలయం అని పేరు పెట్టాలని నిర్ణయించబడింది. ఇది యునైటెడ్ కింగ్‌డమ్‌లోని హిందూ భక్తులకు ఆధ్యాత్మిక కేంద్రంగా నిలుస్తోంది. క్వీన్ ఎలిజబెత్ II, ప్రిన్స్ ఫిలిప్ 2007 మే 24న దేవాలయాన్ని అధికారిక ప్రారంభోత్సవంలో పాల్గొన్నది.
బయటి లింకులు
వర్గం:ఇంగ్లాండు వర్గం:2007 స్థాపితాలు వర్గం:విదేశాల్లోని హిందూ దేవాలయాలు
దాదుపుర
దాదుపుర (329) అన్నది అమృత్‌సర్ జిల్లాకు చెందిన అమృత్‌సర్ ఒకటో తాలూకాలోని గ్రామం, ఇది 2011 జనగణన ప్రకారం 199 ఇళ్లతో మొత్తం 1201 జనాభాతో 214 హెక్టార్లలో విస్తరించి ఉంది. సమీప పట్టణమైన మజిత అన్నది 2 కి.మీ. దూరంలో ఉంది. గ్రామంలో మగవారి సంఖ్య 626, ఆడవారి సంఖ్య 575గా ఉంది. షెడ్యూల్డ్ కులాల సంఖ్య 536 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37433.
విద్యా సౌకర్యాలు
* ﻿﻿* గ్రామంలో 1 ప్రభుత్వ బాలబడి ఉంది. గ్రామంలో 1 ప్రైవేటు బాలల బడి ఉంది. సమీప మాధ్యమిక పాఠశాల (Majitha)గ్రామానికి 5 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Majitha)గ్రామానికి 5 కిలోమీటర్ల లోపే ఉంది.
ప్రైవేటు వైద్య సౌకర్యాలు
గ్రామంలో 1 అవుట్-పేషెంట్ వైద్య సౌకర్యంఉంది.
పారిశుధ్యం
స్నానపు గదులు లేని సామాజిక మరుగుదొడ్లు ఉంది.
మార్కెటింగు, బ్యాంకింగు
సమీప ఏటియంగ్రామానికి 5 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
సినిమా / వీడియో హాల్ లేదు. సమీప సినిమా / వీడియో హాల్ గ్రామానికి 5 కిలోమీటర్ల లోపే ఉంది.
పరశురామ్ (దర్శకుడు)
పరశురామ్ (బుజ్జి) తెలుగు సినిమా స్క్రీన్ ప్లే రచయిత, దర్శకుడు. 2008లో వచ్చిన యువత సినిమా ద్వారా దర్శకుడిగా మారిన పరశురామ్, ఆంజనేయులు, సోలో, గీత గోవిందం సినిమాలకు దర్శకత్వం వహించాడు.
దాదుపుర
విద్యుత్తు
. 1 . 1 8 గంటల పాటు (రోజుకు) అందరు వినియోగదారులకూ వేసవి (ఏప్రిల్-సెప్టెంబర్)లో విద్యుత్ సరఫరా ఉంది. 10 గంటల పాటు (రోజుకు) అందరు వినియోగదారులకూ చలికాలం(అక్టోబర్-మార్చి)లో విద్యుత్ సరఫరా ఉంది.
భూమి వినియోగం
దాదుపుర(329) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
పరశురామ్ (దర్శకుడు)
జీవిత విషయాలు
పరశురామ్ డిసెంబరు 25న విశాఖపట్నం జిల్లా చర్లోపాలెంలో జన్మించాడు. ఆంధ్ర విశ్వవిద్యాలయంలో ఎంబిఏ పూర్తిచేసాడు.
దాదుపుర
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
పరశురామ్ (దర్శకుడు)
సినిమారంగం
2002లో ఎంబిఏ పూర్తిచేసిన పరశురామ్, తన బంధువు పూరి జగన్నాథ్ దగ్గర ఇట్లు శ్రావణి సుబ్రహ్మణ్యం, ఆంధ్రావాలా, 143 సినిమాలకు సహాయ దర్శకుడిగా పనిచేశాడు. తరువాత 2008లో పరుగు సినిమాకు భాస్కర్ దగ్గర అసోసియేట్ డైరెక్టరుగా పనిచేశాడు.
కెర్నలు (కంప్యూటరు)
కెర్నల్, కంప్యూటరు ఆపరేటింగు సిస్టం ముఖ్య అంతర్గత భాగం. ఇది కంప్యూటరు యంత్ర పరికరాలను, కంప్యూటరు ఆపరేటింగ్ సిస్టం సాఫ్ట్వేరుతో అనుసంధానం చేస్తుంది.
పరశురామ్ (దర్శకుడు)
సినిమారంగం
2008లో నిఖిల్ సిద్దార్థ్ హీరోగా యువత సినిమాకు తొలిసారిగా దర్శకత్వం వహించాడు. ఈ సినిమా సినీ విమర్శకుల ప్రశంసలు అందుకోవడమేకాకుండా బాక్సాఫీస్ వద్ద విజయం సాధించింది. 2009లో రవితేజ హీరోగా పరశురామ్ దర్శకత్వం వహించిన ఆంజనేయులు సినిమా కూడా సినీ విమర్శకుల నుండి అనుకూల స్పందనలతోపాటు బాక్సాఫీస్ వద్ద విజయం సాధించింది.
దాదుపుర
తయారీ వస్తువులు, పరిశ్రమలు, ఉత్పత్తులు
దాదుపుర(329) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, బియ్యం,మొక్కజొన్న
కెర్నలు (కంప్యూటరు)
కెర్నలు రెండు రకాలు:
దాదుపుర
మూలాలు
వర్గం:అమృత్‌సర్ వర్గం:అమృత్ సర్ -1 తాలూకా గ్రామాలు
పరశురామ్ (దర్శకుడు)
సినిమారంగం
2018లో విజయ్ దేవరకొండ, రష్మిక మందణ్ణా జంటగా నటించిన గీత గోవిందం సినిమా సినీ విమర్శకుల నుండి అనుకూల స్పందనలను అందుకోవడంతోపాటు ఆ సంవత్సరం విజయవంతమైన చిత్రాలలో ఒకటిగా నిలిచింది.
కెర్నలు (కంప్యూటరు)
కంప్యూటర్ వినియోగ కర్త, నేరుగా కెర్నల్ ను ఉపయోగించుట  కుదరదు.
పరశురామ్ (దర్శకుడు)
సినిమారంగం
ప్రస్తుతం మహేష్ బాబు నటిస్తున్న సర్కారు వారి పాట సినిమాకు దర్శకత్వం వహిస్తున్నాడు.
కెర్నలు (కంప్యూటరు)
కెర్నల్ విధులు
ఆపరేటింగ్ సిస్టమ్ ముఖ్య అంతర్గత  భాగం కెర్నల్. ఇది కంప్యూటర్‌లోని అన్ని ఇతర ప్రోగ్రామ్‌లను నియంత్రించే ప్రోగ్రామ్‌గా భావించవచ్చు. కంప్యూటర్ ప్రారంభమైనప్పుడు, ఇది మెమరీని తనిఖీ చేయడం వంటి కొన్ని ఇనీషియాలైజెషన్ (అనగా అరాంభం/బూటింగ్) ఫంక్షన్ ద్వారా వెళుతుంది. సాఫ్ట్‌వేర్‌ను అమలు చేయడానికి అనుమతించే మెమరీ స్థలాన్ని కేటాయించడం, కేటాయించిన మెమరీని ఉపసంహరించుట కెర్నల్ బాధ్యత.
పరశురామ్ (దర్శకుడు)
సినిమాల జాబితా
దర్శకుడిగా
కెర్నలు (కంప్యూటరు)
కెర్నల్ విధులు
కెర్నల్ మూలంగా  ప్రోగ్రామ్‌లు నెట్‌వర్క్ కార్డ్, డిస్క్ లేదా ఇతర హార్డ్‌వేర్ వాడకాన్ని అభ్యర్థించవచ్చు (కెర్నల్ హార్డ్‌వేర్‌ను నియంత్రించే ప్రత్యేక ప్రోగ్రామ్‌లకు (డివైస్ డ్రైవర్స్ ) అభ్యర్థనను ఫార్వార్డ్ చేస్తుంది), ఫైల్ సిస్టమ్‌ను నిర్వహిస్తుంది, మల్టీ టాస్కింగ్ కొరకు  సిపియు ఇంటెరప్ట్ లను (Interrupt) సెట్ చేస్తుంది. చాలావరకు  కెర్నల్సు  కూడా అనుచిత  ప్రోగ్రామ్‌లకి కేటాయించని మెమరీ ప్రాప్యతను నిరాకరించడం ద్వారా  ఇతర ప్రోగ్రాముల ఆపరేషన్‌కు అంతరాయం కలిగించకుండా నియంత్రించే  బాధ్యతను వహిస్తాయి. ఇది ఆపరేటింగ్ సిస్టమ్ జీవనాధారం.
పరశురామ్ (దర్శకుడు)
ఇతర లంకెలు
వర్గం:తెలుగు సినిమా దర్శకులు వర్గం:తెలుగు సినిమా రచయితలు వర్గం:విశాఖపట్నం జిల్లా రచయితలు వర్గం:విశాఖపట్నం జిల్లా వ్యక్తులు
కెర్నలు (కంప్యూటరు)
వెలుపలి లంకెలు
వర్గం:కంప్యూటరు ఆపరేటింగ్ సిస్టమ్స్ వర్గం:ఆపరేటింగ్ సిస్టమ్స్
తెలవారదేమో స్వామీ (పాట)
తెలవారదేమో స్వామీ పాట 1987లో విడుదలైన శ్రుతిలయలు చిత్రంలోని పాట. ఈ పాట రాసినందుకు సిరివెన్నెల సీతారామశాస్త్రి కి రాష్ట్రస్థాయిలో ఉత్తమ గీత రచయితగా నంది బహుమతి వచ్చింది. కె.వి. మహదేవన్ సంగీతం అందించిన ఈ పాటను జేసుదాసు పాడాడు.
పాటలోని సాహిత్యం
పల్లవి: తెలవారదేమో స్వామీ తెలవారదేమో స్వామీ నీ తలపుల మునుకలో అలసిన దేవేరి అలమేలుమంగకూ తెలవారదేమో స్వామీ నీ తలపుల మునుకలో అలసిన దేవేరి అలమేలుమంగకూ తెలవారదేమో స్వామీ
చరణం 1: చెలువమునేలగా చెంగట లేవని కలతకు నెలవై నిలచిన నెలతకు ||2|| కలల అలజడికి నిద్దుర కరవై ||2|| అలసిన దేవేరి.. అలసిన దేవేరి.. అలమేలుమంగకూ ||తెలవారదేమో స్వామీ||
మూలాలు
వర్గం:తెలుగు సినిమా పాటలు వర్గం: సిరివెన్నెల సీతారామశాస్త్రి రచించిన పాటలు
సూది
సూది (ఆంగ్లం: Needle) ఒక చిన్న పరికరం. ఇవి సన్నగా మొనదేలి, వివిధ పరిమాణాలలో ఉంటాయి. కుట్టుపనిలోను, శస్త్రచికిత్సలో ఉపయోగించే సూదులకు ఒకవైపు దారం ఎక్కించడానికి చిన్న రంధ్రం ఉంటుంది.
నొప్పించని సూది
చర్మంలో కలిసిపోయే సూదులు శాస్త్రవేత్తలు రూపొందించారు. దీన్ని చర్మానికి అతికించుకుంటే చాలు ఔషధం లోనికి వెళ్తుంది. దీంట్లో సూదులు కొన్ని వందలుంటాయి. అవన్నీ అత్యంత సూక్ష్మంగా శరీరంలో గుచ్చుకున్నా నొప్పి తెలియని విధంగా ఉంటాయి. ఔషధంతోపాటు ఈ సూదులు కూడా చర్మంలో కరిగిపోతాయి.
ఆర్.ప్రియ
'''ఆర్‌. ప్రియా రాజన్‌''' తమిళనాడు రాష్ట్రానికి చెందిన రాజకీయ నాయకురాలు. ఆమె 2022 మార్చి 4న గ్రేటర్‌ చెన్నై కార్పొరేషన్‌ (జీసీసీ) 49వ మేయర్‌గా ఎన్నికైంది.
కుటుంబ నేపథ్యం
ఆర్. ప్రియ రాజకీయ నేపధ్యమున్న కుటుంబం నుండి రాజకీయాల్లోకి వచ్చింది. ఆమె పెరంబూర్‌ మాజీ ఎమ్మెల్యే చెంగై శివమ్‌ మనవరాలు. అయన పెరంబూర్‌ నియోజకవర్గం నుండి మూడు సార్లు ఎమ్మెల్యేగా ప్రాతినిధ్యం వహించాడు. ప్రియ తండ్రి పెరంబూర్‌ రాజన్‌ 30 ఏళ్లకు పైగా డీఎంకే పార్టీలో సభ్యుడిగా ఉంటూ అంచెలంచెలుగా ఎదిగి ప్రస్తుతం పార్టీ పెరంబూర్‌ ప్రాంతీయ కార్యదర్శిగా వ్యవహరిస్తున్నాడు. ఆమె భర్త కె.రాజా ఐటీ కంపెనీలో సాఫ్ట్‌వేర్‌ ఇంజనీర్‌గా పని చేస్తున్నాడు. వీరికి ఓ కుమార్తె ఉంది.
రాజకీయ జీవితం
ప్రియా 18 ఏళ్ల వయసులో డి.ఎం.కె కార్యకర్తగా రాజకీయాల్లోకి వచ్చింది. ఆమె గ్రేటర్‌ చెన్నై కార్పొరేషన్‌ ఎన్నికల్లో 74వ వార్డు తిరువికనగర్‌ డివిజన్ నుండి  డీఎంకే అభ్యర్థిగా పోటీ చేసి గెలిచింది. చెన్నై మేయర్‌ పదవిని 2022 ఎన్నికలలో దళిత మహిళకు రిజర్వ్‌ చేయడంతో నార్త్‌ చెన్నై 74వ వార్డు తిరువికనగర్‌ డివిజన్ నుండి గెలిచిన ఆర్‌.ప్రియ ఏకగ్రీవంగా ఎన్నికై 2022 మార్చి 4న మేయర్‌గా ప్రమాణ స్వీకారం చేసింది. ఆమె గ్రేటర్‌ చెన్నై కార్పొరేషన్‌ (జీసీసీ) కు తొలిసారి ఎన్నికైన దళిత మహిళ మేయర్‌గా, చెన్నై కార్పొరేషన్‌ మహిళ మేయర్‌గా  రికార్డు సృష్టించింది.
మూలాలు
వర్గం:తమిళనాడు రాజకీయ నాయకులు
భవీనా పటేల్
భవీనాబెన్‌ పటేల్‌ భారతదేశానికి చెందిన పారాలింపిక్ టేబుల్‌ టెన్నిస్‌ క్రీడాకారిణి. ఆమె 2021లో జరిగిన టోక్యో పారాలింపిక్స్‌లో మహిళల టేబుల్‌ టెన్నిస్‌ విభాగంలో రజత పతకం గెలిచింది. భవీనా ఇప్పటివరకు ఐదు స్వర్ణాలు, 13 రజత పతకాలు, ఎనిమిది కాంస్య పతకాలను గెలిచింది.
క్రీడా జీవితం
భవీనా పటేల్‌ 12 నెలల వయసులో పోలియో బారిన పడింది. ఆమె నాలుగో తరగతి చదువుతున్న సమయంలో తల్లిదండ్రులు శస్త్ర చికిత్స కోసం భవీనాను విశాఖపట్నం తీసుకవచ్చి చికిత్స ఇప్పించిన ఆరోగ్యం కుదుట పడకపోగా రోజులు గడుస్తున్నకొద్దీ ఆమె కాళ్లు అచేతనంగా మారిపోయాయి. భవీనా ను 2004లో ఆమె తండ్రి అహ్మదాబాద్‌లోని బ్లైండ్‌ పీపుల్‌ అసోసియేషన్‌లో సభ్యత్వం ఇప్పించాడు. ఆ అసోసియేషన్‌లో క్రీడా కార్యకలాపాలు కూడా ఉండటంతో భవీనా టేబుల్‌ టెన్నిస్‌ను ఎంచుకుంది. ఆమె జాతీయస్థాయిలో టేబుల్‌ టెన్నిస్‌లో అనేక పతకాలు సాధించింది.
భవీనా పటేల్‌ జోర్డాన్, చైనీస్‌ తైపీ, చైనా, కొరియా, జర్మనీ, ఇండోనేసియా, స్లొవేనియా, థాయ్‌లాండ్, స్పెయిన్, నెదర్లాండ్స్, ఈజిప్ట్‌ దేశాల్లో జరిగిన అంతర్జాతీయ టోర్నీలలో పాల్గొన్నది. ఆమె 2011లో థాయ్‌లాండ్‌ ఓపెన్‌ పారా టేబుల్‌ టెన్నిస్‌లో రజత పతకం,  2013లో ఆసియా చాంపియన్‌షిప్‌లో రజతం, 2018 ఆసియా పారా గేమ్స్‌లో డబుల్స్‌ విభాగంలో రజత పతకం గెలిచింది.
భవీనాబెన్ పటేల్ 2021లో జరిగిన టోక్యో పారాలింపిక్స్‌లో మహిళల టేబుల్‌ టెన్నిస్‌ విభాగంలో రజత పతకం గెలిచింది.
మూలాలు
వర్గం:పారాలింపిక్ క్రీడలు వర్గం:అంగవైకల్యం వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
మాలూరు శాసనసభ నియోజకవర్గం
మాలూరు శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం కోలారు జిల్లా, కోలార్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:కర్ణాటక శాసనసభ నియోజకవర్గాలు
ఉదయపూర్ సిటీ ప్యాలెస్
కుడి|thumb|260x260px|సిటీ ప్యాలెస్ కాంప్లెక్స్ పూర్తి వీక్షణ కుడి|thumb|260x260px|దగ్గరగా.. thumb|260x260px| thumb|260x260px|సిటీ ప్యాలెస్ లోని బడీ మహల్ ఉదయపూర్ సిటీ ప్యాలెస్, అనేది రాజస్థాన్ రాష్ట్రంలోని ఉదయపూర్  నగరంలో ఉన్న ఒక ప్యాలస్ కాంప్లెక్స్. మేవాడ్ రాజవంశీకులు దాదాపు 400 ఏళ్ల పాటు ఈ ప్యాలెస్ ను నిర్మించారు. 1553లో సిసోడియా రాజ్ పుత్ కుటుంబానికి చెందిన మహారాణా ఉదయ్ సింగ్ II ఈ ప్యాలెస్ నిర్మాణం ప్రారంభించారు. ఆయన తన రాజధానిని చిత్తోర్ నుంచి ఉదయపూర్ కు మార్చే సమయంలో ఈ ప్యాలెస్ ను నిర్మించడం మొదలుపెట్టారు. పిచోలా సరస్సుకు తూర్పు ఒడ్డున ఉంది. ఈ ప్యాలెస్ లోనే ఎన్నో ప్యాలెస్ లు ఉన్నాయి. అందుకే ఇది ప్యాలెస్ ల కాంప్లెక్స్ గా ఉంది.
ఈ ప్యాలెస్ చాలా ఆడంబరంగా నిర్మించారు. రాజస్థాన్ లోని అన్ని ప్యాలస్ ల కన్నా ఇదే అతిపెద్ద భవనం. కొండపైన కట్టిన ఈ ప్యాలెస్ ను రాజస్థానీ, మొఘల్ నిర్మాణ శైలిలో నిర్మించారు. ఈ భవనం నుంచీ పూర్తి నగరాన్నీ వీక్షించవచ్చు. ఈ ప్యాలెస్ కాంప్లెక్స్ లో పిచోలా సరస్సుతో పాటు లేక్ ప్యాలెస్, జగ్ మందిర్, జగదీశ్ ఆలయం, మాన్ సూన్ ప్యాలెస్, నీమచ్ మాతా ఆలయం వంటివి ఉంటాయి. ఆరావళీ పర్వతాల్లో ఈ ప్యాలెస్ ను నిర్మించారు. 1983లో తీసిన  జేమ్స్ బాండ్ సినిమా ఆక్టోపసీను ఈ ప్యాలస్ లలోనే తీశారు.
కైలాస పర్వతం
కైలాస పర్వతం (టిబెట్ భాష: གངས་རིན་པོ་ཆེ, కాంగ్రింబొకె  లేదా గాంగ్ రింపోచే; సంస్కృతం: कैलाश पर्वत, కైలాస పర్వత; చైనీస్: 冈仁波齐峰, గంగ్రెన్ బొకి ఫెంగ్ ) టిబెట్లోని హిమాలయ పర్వత శ్రేణుల్లో భాగమైన, కైలాస శ్రేణిలోని ఒక పర్వత శిఖరం. ఆసియాలోని అతి పెద్ద నదుల్లో కొన్నైన సింధు నది, సట్లేజ్ నది (సింధూ నది యొక్క ప్రధాన ఉపనది), బ్రహ్మపుత్రా నది, కర్నాలి నది (గంగా నది యొక్క ఉపనది) ఈ పర్వతపు సమీపంలోనే ఉద్భవిస్తాయి. బోన్ (ఒక టిబెట్ మతం), బౌద్ధ, హిందూ, జైన మతాలు ఈ పర్వతాన్ని పవిత్రస్థలంగా భావిస్తాయి. హిందూ మతంలో ఇది శివుని నివాసంగా, శాశ్వత ఆనందానికి నిలయంగా భావించబడుతుంది. ఈ పర్వతం టిబెట్ లోని మానససరోవరానికి, రాక్షసతాల్ సరస్సుకి సమీపంలో ఉంది.
పదవ్యుత్పత్తి
సంస్కృతంలో కైలాశ అంటే "స్ఫటికం" అని అర్థం. సంస్కృత పదం కేలస నుండి ఈ పదం వచ్చిందని భావించబడుతుంది. కేలస అనగా సంస్కృతంలో స్ఫటికం. ఈ పర్వతపు టిబెటన్ పేరు గాంగ్స్ రిన్-పో-చే. టిబెటన్ భాషలో గాంగ్స్ లేదా కాంగ్ అంటే మంచు శిఖరం; రింపోచే అంటే "అమూల్యమైంది" అన్న గౌరవార్థక అర్థం, కనుక ఈ సంయుక్త పదాన్ని "విలువైన హిమ రత్నం"గా అనువదించవచ్చు.
"టిబెటన్ బౌద్ధులు దీనిని కాంగ్రి రింపోచే; 'విలువైన హిమ పర్వతం' అంటారు. బోన్ భాషా గ్రంథాల్లో ఈ పర్వతానికి జల పుష్పం, సాగర జల పర్వతం, తొమ్మిది దొంతరల స్వస్తిక్ పర్వతం మొదలైన అనేక పేర్లు ఉన్నాయి. హిందువులకి ఇది వన్య పర్వత దేవుడు శివుని ఇల్లు, అతని శక్తి చిహ్నం "ఓం" కు ప్రతీక. జైనులకిది మొదటి తీర్ధంకరుడు జ్ఞానం పొందిన చోటు; బౌద్దులకిది ప్రపంచపు నాభి; బోన్ అనుయాయులకి ఆకాశ దేవత సిపయిమేన్ నివాసం."
ఈ పర్వతానికి ఉన్న మరొక స్థానిక పేరు టిసే పర్వతం, ఇది ఝాంగ్-ఝుంగ్ భాషలోని టిసే నుంచి పుట్టింది, దీని అర్థం "జల శిఖరం" లేదా "నదీ శిఖరం". బోన్ పౌరాణికాల్లోని సింహం, గుర్రం, నెమలి, ఏనుగు నదులకి మూలంగా భావించబడే ఈ పర్వతానికిది సముచితమైన పేరు. వాస్తవానికి సింధు, యార్లుంగ్ త్సాంగ్పో/డిహాంగ్/బ్రహ్మపుత్ర, కర్నాలి, సట్లేజ్ నదులు అన్నీ కైలాస-మానససరోవర ప్రాంతంనుండే ప్రారంభమవుతాయి.
చరిత్ర
thumb|కైలాస పర్వతం హిందూ ప్రాముఖ్యతను వివరించే విధంగా శివడు, పార్వతి, గణేశుడు, కార్తికేయుడు కైలాస పర్వతంపై నివసిస్తున్నట్లు చిత్రించిన పటంకైలాశ పర్వతం టిబెట్ హిమాలయాల్లో భాగమైన గాంగ్డిసె పర్వతాలలో ఒక శిఖరం. ఇది ఆసియాలోని పెద్ద నదులలో కొన్ని సింధు నది, సట్లేజ్ నది (సింధు నది ప్రధాన ఉపనది), బ్రహ్మపుత్ర నది, కర్నాలి నది (గంగా నది ఉపనది) మూలానికి దగ్గరగా ఉంటుంది. ఇది నాలుగు మతాలలో పవిత్ర స్థలంగా భావించబడుతుంది, అవి:బోన్, బుద్ధిజం, హిందూ మతం, జైనిజం. హిందూ మతంలో ఇది శివుని నివాసంగా, శాశ్వత ఆనందానికి నిలయంగా భావించబడుతుంది. ఈ పర్వతం టిబెట్ లోని మానససరోవరానికి, రాక్షస్తల్ సరస్సుకి దగ్గరగా ఉంటుంది. కొంతమంది యాత్రికులు కైలాష పర్వత యాత్ర అంతా ఒక్కరోజు లోనే చెయ్యాలని నమ్ముతారు. అదంత సులభం కాదు. మంచి ఆకృతి గల వేగంగా నడిచే మనిషి ఈ 52 కి.మీ. పూర్తి చెయ్యడానికి దాదాపు 15 గంటలు పడుతుంది. అస్థిర వాతావరణం, ఎత్తువల్ల వచ్చే అస్వస్థత, ఈ ప్రక్రియలో ఎదురయ్యే క్లిష్ట పరిస్థితులకి కొంచెం భయపడి నప్పటికీ కొంతమంది భక్తులు ఈ సాహసాన్ని పూర్తిచేస్తారు. అలాగే ఇతర యాత్రికులు ఇంకొంచెం ఎక్కువ పథ్యాన్ని పాటిస్తూ చేస్తారు, మొత్తం ప్రదక్షిణ అంతా సాష్టాంగ నమస్కారాలు చేస్తూ చేస్తారు. యాత్రికుడు వంగి మోకాళ్ళ మీద కూర్చొని మొత్తం సాగిలపడి వేళ్ళతో గుర్తు చేసి మోకాళ్ళ మీద లేచి ప్రార్థించి చేతులతో, మోకాళ్ళతో అక్కడివరకు ప్రాకి మళ్లీ మళ్లీ ఈ పద్ధతిని పునరావృతం చేస్తారు. ఈ పథ్యాన్ని పాటిస్తూ ప్రదక్షిణ పూర్తి చేయడానికి కనీసం నాలుగు వారాల శారీరక ఓరిమి అవసరమవుతుంది. ఈ పర్వతం టిబెటన్ హిమాలయాలలో యాత్రికుల సౌకర్యార్థం కొన్ని ఆధునిక వసతులైన బెంచీలు, విశ్రాంతి ప్రదేశాలు, ఉపాహార కేంద్రాలు ఏర్పాటుచేయబడ్డాయి. ఈ పర్వతాన్ని పూజించే అన్ని మతాల ప్రకారం దీని వాలులలో కాలు పెట్టటం మహా పాపం. ఈ మూఢ నమ్మకాన్ని తొలగించడానికి ప్రయత్నించిన వారంతా ఆ ప్రయత్నంలో మరణించారని చెపుతారు
హిందూ మతం
హిందూ మతం ప్రకారం దుష్ట శక్తులను, బాధలను నశింపజేసే శివుడు కైలాస పర్వతమనబడే ప్రఖ్యాత పర్వతపు శిఖరాగ్రంలో నివశిస్తాడు, ఇక్కడ ఈయన తన భార్య పార్వతితో కలిసి నిరంతర ధ్యాన స్థితిలో ఉంటాడు. చార్లెస్ అల్లెన్ ప్రకారం విష్ణు పురాణంలోని కైలాస పర్వతపు వర్ణనలో, దీనికి నాలుగు ముఖాలని, అవి స్ఫటికం, రూబీ, బంగారం, లాపిస్ లజూయితో ఏర్పడ్డాయని చెప్పబడింది. ఇది ప్రపంచపు పునాది స్తంభమని, తామర పువ్వు రెక్కలలాగా విస్తరించి ఉన్న ఆరు పర్వత శ్రేణులు కలిసే కేంద్రస్థానంలో ఉంది. కైలాశం నుంచి మొదలయ్యే నాలుగు నదులు ప్రపంచపు నాలుగు భాగాలకి ప్రవహించి ప్రపంచాన్ని నాలుగు భాగాలుగా విభజిస్తున్నాయి.
మహారాష్ట్రలోని ఎల్లోరా గుహాలయాల్లో అతి పెద్దదైన, అత్యంత ప్రధానమైన కైలాష గుడి పేరు కైలాస పర్వతం పేరు మీద పెట్టబడింది. దీనిలోని అనేక శిల్పాలు శివుడు, పార్వతి, రావణాసురుని కథలని చిత్రించినవే. రావణుడు శివభక్తుడు. రావణుడు కైలాస పర్వతాన్ని కదిలించిన వైనం రామాయణంలో చెప్పబడలేదు. రావణుడి తల్లి వ్యాధిగ్రస్తమవుతుంది. అవసాన దశలో ఉన్న తల్లికి కైలాస దర్శనం కలుగజేసేందుకు, గుడిని తన వీపు మీద పెట్టుకొని తల్లికి దగ్గరగా తీసుకు వెళ్ళడానికి ప్రయత్నిస్తాడు. శివుడు అతని ధైర్యానికి మెచ్చి అతను తను పెట్టిన భక్తి పరీక్షలో నెగ్గినందున అతనికి అమరత్వాన్ని ప్రసాదిస్తాడు.
బౌద్ధంలో
టిబెటన్, నేపాలీ థంకా కళాశైలిలో చిత్రించిన కైలాస పర్వతం|thumb 220px|thumb|కైలాస పర్వతపాదంలో బౌద్ధ స్థూపాలు తాంత్రిక బౌద్ధులు కైలాసాన్ని చక్రసంవర (డెంచోక్) బుద్ధుని ఆవాసంగా భావిస్తారు. ఇతను శాశ్వతానందానికి ప్రతినిధి. ఇక్కడి చాలా ప్రదేశాలు గురు రింపోచే (పద్మసంభవుడు) తో ముడిపడి ఉన్నాయి. ఈయన సా.శ. 7-8 శతాబ్దాలలో టిబెట్ లోని అనేక ప్రదేశాలలో చేసిన తాంత్రిక అభ్యాసాలు, బోధనలు ఈ దేశంలో బౌద్ధం ప్రధాన మతంగా పరిణామం చెందడానికి దోహదమయ్యాయి.
తాంత్రిక బౌద్ధ ప్రబోధకుడైన మిలరేపా (1052 – 1135) బోన్ మత ప్రబోధకుడైన నారో బోన్-చుంగ్ ని సవాలు చేయడానికి టిబెట్ వచ్చాడని చెపుతారు. ఈ ఇద్దరు మాంత్రికులు భీకరమైన మాంత్రిక మాయజాల యుద్ధం చేసారు కానీ ఎవరూ నిర్ణయాత్మకంగా విజయం సాధించలేదు. చివరికి కైలాస పర్వత శిఖరాగ్రాన్ని ఎవరైతే ముందుగా చేరతారో వారే విజేత అనే ఒప్పందం కుదిరింది. ఆ పోటీలో నారో బోన్-చుంగ్ మాయా ఢంకా మీద కూర్చొని పర్వత శిఖరం ఎత్తుకు ఎగరటం ప్రారంభించాడు. ఇలా ఉండగా, మిలరేపా సావధానంగా కూర్చొని ధ్యానం చేయడాన్ని చూసి ఆయన అనుయాయులు నిశ్చేష్టులయ్యారు. నారో బోన్-చుంగ్ దాదాపు శిఖరాగ్రానికి చేరుకోబుతుండగా మిలరేపా హఠాత్తుగా రంగంలోకి దిగి, సూర్య కిరణాలపై ప్రయాణం చేసి, నారో బోన్-చుంగ్ కంటే ముందే శిఖరాగ్రాన్ని చేరి పోటీలో గెలిచాడు. మిలరేపా అదే సమయంలో గుప్పెడు మంచుని దగ్గరిలోని పర్వతాగ్రంపై చల్లి బోన్పోకు (బోన్ మతావలంబికులను బోన్పో అంటారు) దత్తం చేశాడు. అప్పటినుండి అది బోన్రిగా పిలవబడుతూ, బోన్ మతంతో ఆ ప్రాంతపు సంబంధాలు కొనసాగేలా చేసింది.
బోన్ లో
టిబెట్ స్థానిక మతమైన బోన్ లో, యావత్తు మార్మిక ప్రాంతం, తొమ్మిదంతస్థుల స్వస్తిక పర్వతాన్ని ఆధ్యాత్మిక శక్తికంతటికీ కేంద్రంగా భావిస్తారు.
తీర్థయాత్ర
thumb|right|220px|మానసరోవరం (కుడివైపు), ముందువైపు రాక్షసతాల్ కలిగిన కైలాస పర్వతం ఉపగ్రహచిత్రం 220px|thumb|కైలాస పర్వతం
ప్రతి సంవత్సరం వేల సంవత్సరాలనాటి సంప్రదాయాన్ని పాటిస్తూ వేలమంది కైలాస పర్వతానికి తీర్థయాత్ర చేస్తారు. అనేక మతాలకి చెందిన యాత్రికులు కైలాస పర్వతాన్ని పాదాలతో చుట్టిరావడం పుణ్యఫలదాయకమైన పవిత్ర ఆచారంగా నమ్ముతారు. హిందువులు, బౌద్ధులు ఈ ప్రదక్షిణాయాత్రని సవ్యదిశలో చేస్తారు. జైన, బోన్ పో మత అనుయాయులు ఈ పర్వతాన్ని అపసవ్య దిశలో చుడతారు. కైలాస పర్వతం చుట్టూ ఉన్న ప్రదక్షిణామార్గం 52 km పొడవైనది.
కొంతమంది యాత్రికులు కైలాస పర్వత ప్రదక్షిణ మొత్తం ఒక్కరోజులోనే పూర్తి చెయ్యాలని నమ్ముతారు. అదంత సులభం కాదు. మంచి శారీరక పటుత్వంతో వేగంగా నడవగలిగే మనిషికి ఈ 52 కిలోమీటర్ల యాత్రను పూర్తి చెయ్యడానికి దాదాపు 15 గంటలు పడుతుంది. అస్థిర వాతావరణం, ఎత్తుప్రదేశం వల్ల వచ్చే అస్వస్థత, ఈ ప్రక్రియలో ఎదురయ్యే క్లిష్ట పరిస్థితులకి భయపడినప్పటికీ కొంతమంది భక్తులు ఈ సాహసాన్ని ఒక్క రోజులోనే పూర్తిచేస్తారు. అలాగే మరికొంతమంది యాత్రికులు మొత్తం ప్రదక్షిణ అంతా సాష్టాంగ నమస్కారాలు చేస్తూ ఈ ప్రదక్షిణను పూర్తిచేస్తారు. యాత్రికుడు వంగి, మోకాళ్ళ మీద కూర్చొని, మొత్తం సాగిలపడి వేళ్ళతో గుర్తు చేసి, మోకాళ్ళ మీద లేచి ప్రార్థించి, చేతులతో, మోకాళ్ళతో గుర్తిపెట్టిన స్థలం వరకు ప్రాకి మళ్లీ మళ్లీ ఈ పద్ధతిని పునరావృతం చేస్తారు. ఈ విధంగా ప్రదక్షిణ పూర్తి చేయడానికి కనీసం నాలుగు వారాల శారీరక ఓరిమి అవసరమవుతుంది. ఈ పర్వతం టిబెటన్ హిమాలయాలలో మారుమూల ప్రాంతంలో, ఆశ్రయం ఇవ్వడానికి కూడా ఎలాంటి జనావాసాలు కూడా లేని చోట ఉంది. యాత్రికుల సౌకర్యార్థం కొన్ని ఆధునిక వసతులైన బెంచీలు, విశ్రాంతి ప్రదేశాలు, ఉపాహార కేంద్రాలు ఏర్పాటుచేయబడ్డాయి. ఈ పర్వతాన్ని పూజించే అన్ని మతాలు, పవిత్రమైన ఈ పర్వతంపై కాలు పెట్టటం మహా పాపమని నమ్ముతాయి. ఈ నమ్మకాన్ని మూఢనమ్మకంగా నిరూపించటానికి ప్రయత్నించిన వారంతా ఆ ప్రయత్నంలో మరణించారని చెపుతారు. ఇక్కడినుండి స్వర్గానికి సోపానమార్గముందని కూడా భక్తులు నమ్ముతారు.
1950లో చైనా సైన్యం టిబెట్ లో అడుగు పెట్టిన తరువాత, చైనా-భారత సరిహద్దులలో నెలకొన్న రాజకీయ, సరిహద్దు అనిశ్చితి వలన, ఈ తీర్థయాత్ర 1954 నుండి 1978 వరకు నిలిపివేయబడింది. దాని తరువాత పరిమిత సంఖ్యలో భారతీయ తీర్థయాత్రికులు ఈ ప్రదేశాన్ని దర్శించడానికి అనుమతి లభించింది. వీరు చైనా, భారతీయ ప్రభుత్వాల పర్యవేక్షణలో సుదీర్ఘమైన, క్లిష్టమైన హిమాలయాల అధిరోహణ చేస్తారు. కాట్మండు భూమార్గం గుండా ప్రయాణం చేయవచ్చు లేదా కాట్మండు నుండి లాసాకు విమానంలో ప్రయాణించి, అక్కడినుండి కారులో టిబెటన్ పీఠభూమిపై ప్రయాణిస్తూ ఇక్కడికి చేరుకోవచ్చు. ఈ ప్రయాణం నాలుగు రాత్రులు పడుతుంది. చివరికి సముద్రతలానికి 4,600 మీటర్ల ఎత్తులో ఉన్న దార్చేన్ అనే చిన్న అవుట్ పోస్ట్ చేరతారు. ఈ ప్రదేశం ప్రతి సంవత్సరం యాత్రా సమయంలో తీర్థయాత్రికులతో నిండిపోతుంది. కనిష్ఠ సౌకర్యాలు కలిగి ఉన్నప్పటికీ విదేశీ తీర్థయాత్రికుల కోసం ఆధునిక అతిధిగృహాలు అందుబాటులో ఉన్నాయి. అదే టిబెటన్ తీర్థ యాత్రికులయితే సాధారణంగా వారి సొంత గుడారాల్లో బసచేస్తారు. సుదూర-పశ్చిమ టిబెట్ ప్రాంతానికి సేవలందించడానికి, స్విస్ న్‌గారీ కోర్సం ఫౌండేషన్ 1997లో ఇక్కడ ఒక చిన్న ప్రాంతీయ వైద్య కేంద్రాన్ని నెలకొల్పింది.
పర్వతారోహణ
right|thumb|220px|దక్షిణ ముఖం కైలాస పర్వతాన్ని అధిరోహించే ప్రయత్నాలు ఇప్పటి వరకూ ఏవీ జరగలేదు. ఇది బౌద్దుల, హిందువుల నమ్మకాలకి వ్యతిరేక చర్యగా భావించి అధిరోహకులు ఈ పర్వతాన్ని ఎక్కే ప్రయత్నాలు చేయలేదని భావించబడుతున్నది. 1926 లో హ్యూగ్ రట్లెడ్జ్ పర్వతపు ఉత్తర ముఖాన్ని అధ్యయనం చేసి, 6000 అడుగుల ఎత్తున్న శిఖరాగ్రం ఎక్కడానికి చాలా కష్టతరమైనదని తీర్మానించాడు ఈశాన్యపు అంచునుండి ఎక్కేందుకు ప్రణాళిక వేసుకున్నాడు కానీ, సమయం చాల్లేదు. రట్లెడ్జ్, ఆ ప్రాంతాన్ని కల్నల్ ఆర్.సి.విల్సన్ తో పాటు సందర్శించాడు. విల్సన్ పర్వతానికి అవతలి వైపున, త్సేతెన్ అనే షెర్పాతో పాటు ఉన్నాడు. విల్సన్ చెప్పినదాని ప్రకారం, త్సేతెన్ తాము ఉన్న కోణం (ఆగ్నేయం) నుండి పర్వతాన్ని అధిరోహించే వీలు ఉన్నదని భావించి "సాహిబ్ మనం దాన్ని ఎక్కగలం" అని అన్నాడు. విల్సన్ ఆల్పైన్ జర్నల్ (1928) అనే పర్వతారోహణా పత్రికలో ప్రచురించిన వ్యాసాన్ని బట్టి, విల్సన్ ఈ పర్వతాన్ని అధిరోహించేందుకు తీవ్రంగా నిశ్చయించుకున్నాడని తెలుస్తున్నది. కానీ విల్సన్ కూడా సమయాభావం వల్ల ప్రయత్నించలేదు. హెర్బర్డ్ టీచీ 1936లో, గుర్లా మాంధాత పర్వతాన్ని అధిరోహించే ప్రయత్నం చేస్తూ, ఆ ప్రాంతంలో ఉన్నాడు. ఆయన, కైలాస పర్వతాన్ని ఎక్కగలమా అని న్‌గారీకి చెందిన ఒక గార్పోన్ వ్యక్తిని అడగగా, ఆ గార్పోన్ వ్యక్తి "పూర్తిగా పాపరహితమైన వ్యకులు మాత్రమే కైలాస పర్వతాన్ని ఎక్కగలరు. అలాంటి వ్యక్తులు ఈ ఏటవాలు హిమకుడ్యాలను ప్రయాసపడి ఎక్కనవసరం లేదు. ఒక పక్షిలాగ మారి శిఖరాగ్రానికి ఎగరగలడు" అని సమాధానిమిచ్చాడట. 1980వ దశకం మధ్యలో చైనా ప్రభుత్వం, ఇటలీకి చెందిన ప్రఖ్యాత పర్వతారోహకుడైన, రైన్‌హోల్డ్ మెస్నర్ కు ఈ పర్వతాన్ని అధిరోహించేందుకు అవకాశమిచ్చింది కానీ, ఆయన దాన్ని తిరస్కరించాడు.
2001లో చైనా, ఒక స్పానిష్ పర్వతారోహణ బృందానికి కైలాస పర్వతాన్ని అధిరోహించేందుకు అనుమతినిచ్చింది కానీ, అంతర్జాతీయ అభ్యంతరాలకు తలొగ్గి, పర్వతారోహణ ప్రయత్నాలన్నింటినీ నిషేధించేందుకు నిర్ణయించింది. స్పానిష్ బృందపు ప్రణాళికను ఖండిస్తూ, రైన్‌హోల్డ్ మెస్నర్, "మనం ఈ పర్వతాన్ని జయిస్తే, ప్రజల మనసుల్లోని పవిత్ర విశ్వాసాన్ని శాశ్వతంగా దెబ్బతీస్తాము..నేను వారిని (స్పానిష్ బృందం) ఇంకాస్త కఠినమైన పర్వతాన్ని అధిరోహించేందుకు ప్రోత్సహిస్తాను. కైలాస పర్వతం పెద్ద ఎత్తయింది కాదు, అంత కష్టమైంది కూడా కాదు." అని అన్నాడు.
బాహ్య లింకులు
వర్గం:చైనా పర్వతాలు వర్గం:టిబెట్ పర్వతాలు వర్గం:హిందూ ధార్మిక క్షేత్రాలు వర్గం:పవిత్ర పర్వతాలు వర్గం:బౌద్ధ యాత్రికులు వర్గం:జైనిజం అనుబంధ ప్రదేశాలు వర్గం:టిబెటన్ బౌద్ధ ప్రదేశాలు
శ్రీ లక్ష్మీ నరసింహస్వామి దేవాలయం (పాకిస్తాన్)
శ్రీ లక్ష్మీ నారాయణ దేవాలయం (ఉర్దూ: لکشمی نارائن مندر) పాకిస్తాన్‌లోని కరాచీలో ఉన్న ఒక హిందూ దేవాలయం. పాకిస్తాన్ హిందూ కౌన్సిల్ ప్రకారం, ఈ ఆలయం సుమారు 200 సంవత్సరాల క్రితం నిర్మించబడింది. స్థానిక సమాజంలోని హిందువులకు ఇది ఒక ముఖ్యమైన ఆరాధనా స్థలం. ఇది కరాచీలోని ఒక క్రీక్ ఒడ్డున ఉన్న ఏకైక పురాతన ఆలయాలలో ఒకటి.
స్థానం
నారాయణ మందిర్ పాకిస్తాన్‌ లోని సింధ్ ప్రావిన్స్‌లోని కరాచీలో ఒక మైలురాయి అయిన స్థానిక జెట్టీ వంతెన క్రింద ఉంది. ఈ ఆలయం అనేక హిందూ ఆచారాలకు ముఖ్యమైన ప్రదేశం.
పండుగలు
ఈ ఆలయం ప్రధానంగా హిందూ దేవత లక్ష్మి & లార్డ్ విష్ణుకి అంకితం చేయబడింది; అయినప్పటికీ, ఇది షిర్డీకి చెందిన హనుమాన్, సాయిబాబా విగ్రహాలకు నిలయం. ఆలయంలో జరుపుకునే ప్రధాన పండుగలు గణేశ చతుర్థి, గణేశుడి పుట్టినరోజు, రక్షా బంధన్. హిందువులు దేవతలకు నైవేద్యాలు సమర్పించడానికి, కర్ణి మరణ ఆచారాలను నిర్వహించడానికి ఆలయానికి వస్తారు. ఈ ఆలయం శ్రాద్ధం, దుర్గామాత మూర్తిలను (తొమ్మిది రోజుల పాటు గర్బాను ప్రదర్శించిన తర్వాత) వరుసగా నవ రాత్రి, గణేష్ చతుర్థి పండుగల ముగింపులో సముద్రంలో గణేశుని విగ్రహాలను నిమజ్జనం చేయడానికి ఒక పవిత్ర స్థలం. హిందువులు కర్మ శుద్ధి కోసం అరేబియా సముద్రపు నీటిలో మునిగి స్నానాలు చేస్తారు. వర్షాకాలంలో, హిందూ స్త్రీలు ఉపవాసం కోసం, తమ భర్తల శ్రేయస్సు కోసం ప్రార్థించడానికి ఆలయానికి వస్తారు.
రక్షణ
ఓడరేవు అభివృద్ధి కార్యకలాపాలు, సైట్ సమీపంలో నిర్మాణ పనుల కారణంగా, ఆలయానికి సముద్రపు నీటి ప్రవేశం, దాని సమగ్రత ప్రమాదంలో పడ్డాయి. సెప్టెంబరు 2012లో, స్థానిక హిందూ సమాజం దాఖలు చేసిన పిటిషన్ తర్వాత, సింధ్ హైకోర్టు కరాచీ పోర్ట్ ట్రస్ట్ ఆలయాన్ని కూల్చివేయకుండా నిషేధిస్తూ ఉత్తర్వులు జారీ చేసింది. పిటిషనర్ హిందూ పంచాయితీ సభ్యుడు, ఎక్సైజ్, పన్నుల శాఖ మంత్రి అయిన ముఖేష్ చావాలా ఆలయ స్థలానికి సమీపంలో నిర్మాణ బాధ్యత వహించారని విశ్వసించారు. ప్రభావవంతమైన హిందూ నాయకులు, నగర అధికారులచే "కార్పొరేట్ దురాశ, వివక్షపూరిత కుల వ్యవస్థ" కారణంగా షెడ్యూల్డ్ కులానికి చెందిన ప్రాంతంలోని హిందూ కుటుంబాలు బలవంతంగా తిరిగి స్థిరపడుతున్నాయని విశ్వసించారు. 1993లో, భారతదేశంలో బాబ్రీ మసీదు కూల్చివేత తర్వాత ప్రతీకారంగా ఆలయం అపవిత్రం చేయబడింది.
మూలాలు
వర్గం:దేవాలయాలు వర్గం:పాకిస్థాన్‌
వినోద్ కుమార్ (క్రీడాకారుడు)
వినోద్‌ కుమార్ భారతదేశానికి చెందిన పారా అథ్లెట్స్‌ క్రీడాకారుడు. ఆయన 2021లో జరిగిన టోక్యో పారాలింపిక్స్‌లో డిస్కస్ త్రో విభాగంలో కాంస్య పతకం గెలిచాడు.
క్రీడా జీవితం
వినోద్ బీఎస్‌ఎఫ్‌లో సైనికుడిగా చేరి లఢఖ్‌లోని లేహ్‌లో శిక్షణ పొందుతుండగా ప్రమాదవశాత్తు కొండ అంచు నుంచి కిందపడిపోవడంతో తీవ్రమైన గాయాలై, వెన్నెముకకు దెబ్బ తగలడంతో శరీర భాగాల్లో చలనం లేకుండా దాదాపు పదేండ్లకు పైగా పూర్తిగా మంచానికే పరిమితమయ్యాడు. అంతటి క్లిష్టమైన పరిస్థితులను ఎదుర్కొని మళ్లీ జీవితంలో ఏదైనా సాధించాలనే పట్టుదలతో డిస్కస్‌ థ్రోపై పట్టు సాధించాడు. ఆయన 2021లో జరిగిన టోక్యో పారాలింపిక్స్‌లో డిస్కస్ త్రో విభాగంలో కాంస్య పతకం గెలిచాడు.
అయితే, వైకల్య వర్గీకరణ విషయంలో తోటి అథ్లెట్లు అభ్యంతరం వ్యక్తం చేయడంతో వర్గీకరణ ప్రక్రియను సమీక్షించిన నిర్వాహకులు వినోద్‌ కుమార్‌ను అనర్హుడిగా తేల్చి పతకాన్ని రద్దు చేశారు.
మూలాలు
వర్గం:పారాలింపిక్ క్రీడలు వర్గం:1980 జననాలు వర్గం:అంగవైకల్యం వర్గం:పారాలింపిక్ క్రీడలలో పతకం సాధించిన భారతీయ క్రీడాకారులు
తంజావూరు మరాఠీ రాజ్యం
" తంజావూరు మరాఠీ రాజ్యం " భోంస్లే రాజవంశం మరాఠా రాజ్యం 17 - 19 వ శతాబ్దాల మధ్య తమిళనాడు రాజ్యంగా ఉంది. వారి మాతృభాష మరాఠీ. ఈ రాజవంశాన్ని వెంకోజీ స్థాపించాడు.
మరాఠీలు తంజావూరును జయించడం
పాండ్య నాడు చాలా త్వరగా వారి స్వాతంత్ర్యాన్ని పునరుద్ఘాటించి ఢిల్లీ సుల్తానును తంజావూరు నుండి పారిపోవాలని ఒత్తిడి చేశారు. అయితే వెంటనే విజయనగర సామ్రాజ్యం వారిని స్వాధీనం చేసుకుంది. తెలుగు బలిజ కులానికి చెందిన తన నమ్మకమైన బంధువును చక్రవర్తి మదురై, తంజావూరు రాజప్రతినిధులుగా (నాయకులు) నియమించారు. మదురై నాయక రాజవంశానికి చెందిన చోక్కనాథ నాయక, తంజావూరుకు చెందిన ఆయన మామ విజయరాఘవ నాయక మధ్య తలెత్తిన ఒక అంతర్గత కుటుంబ గొడవలు ఒక యుద్ధానికి వీలు కల్పించి చివరికి తంజావూరును ఓడించింది. తంజావూరు నాయకుల పాలన 1673 వరకు కొనసాగింది. మదురై పాలకుడు చోక్కనాథ నాయకు తంజావూరు మీద దాడి చేసి దాని పాలకుడు విజయరాఘవను చంపాడు.
చోక్కనాథ తన సోదరుడు అలగిరిని తంజావూరు సింహాసనం మీద స్థాపించాడు. కాని ఒక సంవత్సరంలోనే తన విధేయతను విరమించుకున్నాడు. చోక్కనాథ తంజావూరు స్వాతంత్ర్యాన్ని గుర్తించవలసి వచ్చింది. విజయ రాఘవ కుమారుడు తాంజావూరు సింహాసనాన్ని తిరిగి పొందడానికి బిజాపూరు సుల్తానును ప్రేరేపించాడు. 1675 లో బీజాపూరు సుల్తాను కొత్త ఆక్రమణదారుడి నుండి రాజ్యాన్ని తిరిగి స్వాధీనం చేసుకోవడానికి మరాఠా జనరలు వెంకోజీ (ఎకోజీ) నేతృత్వంలోని శక్తిని పంపాడు. వెంకోజీ అళగిరిని ఓడించి తంజావూరును ఆక్రమించాడు. అయినప్పటికీ బీజాపూరు సుల్తాను ఆదేశాల మేరకు ఆయన తన ప్రతినిధిని సింహాసనంపై ఉంచనప్పటికీ కానీ రాజ్యాన్ని స్వాధీనం చేసుకున్న తరువాత తనను తాను రాజుగా ప్రకటించుకున్నాడు. ఆ విధంగా తంజావూరు మీద మరాఠాల పాలన ప్రారంభమైంది.
వెంకోజీ
మరాఠా రాజు శివాజీకి సోదరుడు వెంకోజీ భోసలే రాజవంశం నుండి వచ్చిన తంజావూరుకు చెందిన మొదటి రాజా. ఆయన 1674 ఏప్రెలులో తంజావూరు పరిపాలనను చేపట్టి 1684 వరకు పరిపాలించాడని విశ్వసిస్తున్నారు. తన పాలనలో శివాజీ 1676-1677లో జింగీ, తంజావూరుల మీద దాడి చేసి తన సోదరుడు శాంతాజీని కొలెరూనుకు ఉత్తరాన ఉన్న అన్ని భూములకు పాలకుడిగా చేసాడు. తన పాలన చివరి సంవత్సరాలలో మైసూరు నుండి వెంకోజీ చేసిన దండయాత్రను తిప్పికొట్టడానికి మదురైకి చెందిన చోక్కనాథతో పొత్తు పెట్టుకున్నాడు.
మొదటి షాహూజీ
పన్నెండు సంవత్సరాల వయస్సులో సింహాసనం అధిష్టించాడు. ఆయన పాలనలో మొఘలులు కోరమాండలు తీరం, తిరుచిరాపల్లిని ఆక్రమించడంతో ఆయన మొగలులకు కప్పం అర్పించవలసి వచ్చింది. షాహుజీ సాహిత్య పోషకుడు. ఆయన పాలనలో సరిహద్దు భూముల నియంత్రణ కోసం మదురై, రామ్నాధుపురం రాజాతో తరచూ సంఘర్షణలు, యుద్ధాలు జరిగాయి.
మొదటి సర్ఫోజీ
వెంకోజీ కుమారుడు మొదటి సర్ఫోజీ 1712 నుండి 1728 వరకు పరిపాలించాడు. ఆయన పాలన సాధారణ యుద్ధం, మదురై నాయకుతో వివాదాల ద్వారా గుర్తించబడింది.
తుక్కోజీ
1728 నుండి 1736 వరకు. అతని పాలన చందా సాహిబు దండయాత్ర, మదురై మీద ముస్లిం దండయాత్రకు సాక్ష్యంగా నిలిచింది.
ప్రతాపు సింగు
తుక్కోజీ మరణం తరువాత అరాచక కాలం 1739 లో ప్రతాపుసింగు సింహాసనం అధిష్టించడంతో ముగిసింది. ఆయన 1763 వరకు పరిపాలించాడు. ఆయన కర్ణాటక నవాబు అయిన మహ్మదు అలీతో పొత్తు పెట్టుకున్నాడు. ఫ్రెంచుకు వ్యతిరేకంగా బ్రిటిషు ఈస్టు ఇండియా కంపెనీకి సహాయం చేశాడు. కర్నాటక యుద్ధాలు, ఏడు సంవత్సరాల యుద్ధంలో ఈస్టు ఇండియా కంపెనీ. బ్రిటిషు ఈస్టు ఇండియా కంపెనీకి డైరెక్టరుగా "హిజు మెజెస్టి" అని సంబోధించబడిన చివరి రాజు ఆయన. 1762 లో తంజావూరు, కర్ణాటక, బ్రిటీషు వారి మధ్య త్రైపాక్షిక ఒప్పందం కుదిరింది. దీని ద్వారా ఆయన కర్ణాటక నవాబుకు అధిపతి అయ్యాడు.
థుజలి
తంజావూరు స్వతంత్ర పాలకుడు. 1773 లో తంజావూరును కర్నాటక నవాబు చేజిక్కించుకుని 1776 వరకు పాలించాడు. బ్రిటిషు ఈస్టు ఇండియా కంపెనీ డైరెక్టర్లు ఈ సింహాసనాన్ని పునరుద్ధరించినప్పటికీ ఆయన పునరుద్ధరణ కొరకు భారీ మూల్యం చెల్లిమవలసి వచ్చింది. వచ్చింది, ఎందుకంటే ఇది ఆయన స్వతంత్ర్యం కోల్పోయేలా చేసింది.
రెండవ సర్ఫోజీ
తుల్జాజీ తరువాత ఆయన టీనేజు కుమారుడు రెండవ సెర్ఫోజీ 1787 లో అధికారపీఠం స్వీకరించాడు. వెంటనే ఆయన మామ రాజప్రతినిధి అమర్సింగు రెండవ సెర్ఫోజీని పదవీచ్యుతుడయ్యాడిని చేసి ఆయన తన కోసం సింహాసనాన్ని స్వాధీనం చేసుకున్నాడు. బ్రిటిషు వారి సహాయంతో రెండవ సెర్ఫోజీ 1798 లో సింహాసనాన్ని తిరిగి పొందాడు. తరువాతి ఒప్పందం ఆయనను రాజ్యం పగ్గాలను బ్రిటిషు ఈస్టు ఇండియా కంపెనీకి అప్పగించమని బలవంతం చేసింది. ఫలితంగా తంజావూరు జిల్లా (మద్రాసు ప్రెసిడెన్సీ) లో భాగమైంది. ఆ తరువాత ప్రజా ఆదాయాలను నిర్వహించడానికి జిల్లా కలెక్టరేటు వ్యవస్థను ఏర్పాటు చేశారు. తరువాత రెండవ సెర్ఫోజీ కోట, పరిసర ప్రాంతాల నియంత్రణలో ఉంచబడింది. ఆయన 1832 వరకు పరిపాలించాడు. ఆయన పాలన తంజావూరు దేశం సాహిత్య, శాస్త్రీయ, సాంకేతిక విజయాలకు ప్రసిద్ది చెందింది.
రెండవ శివాజీ
రెండవ శివాజీ తంజావూరు చివరి మరాఠా పాలకుడుగా బలహీనమైన యువరాజుగా 1832 నుండి 1855 వరకు పరిపాలించాడు. ఆయన మొదటి భార్యకు మగ వారసుడు లేనందున రాణి తన మేనల్లుడిని దత్తత తీసుకుంది. 1855 లో మహారాజా (రెండవ శివాజీ) మరణం తరువాత దత్తత జరిగింది. బ్రిటిషు వారు ఈ దత్తతను అంగీకరించలేదు. లాప్సు సిద్ధాంతం నిబంధనల ఆధారంగా తంజావూరును వారు స్వాధీనం చేసుకున్నారు.
నిర్వహణ
రాజుకు తన దేశ పరిపాలన నిర్వహించడానికి మంత్రుల మండలి సహాయపడింది. ఈ మంత్రుల మండలికి సుప్రీం అధిపతి ఒక మంత్రి లేదా దళవాయి. దళవాయి సైన్యాధ్యక్షుడుగా కూడా బాధ్యతలు నిర్వహిస్తాడు. రాజసభలో ప్రధాని (దేవాను), దాబీరు పండిటులకు తరువాతి స్థానంలో ప్రాధాన్యత ఉంటుంది. పరిమాణం క్రమంలో దేశాన్ని సుబా, సీమై, మాగాణాలుగా విభజించారు. దేశంలోని ఐదు సుబాహులు: పట్టుకోటై, మాయవరం, కుంబకోణం, మన్నార్గుడి, తిరువాడి.